
ΕΦΗΜΕΡΙΕ ΤΗΣ ΚΥΒΕΡΝΗΣΕΙΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

10 ΣΕΠΤΕΜΒΡΙΟΥ 1987 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση του ρυμοτομικού σχεδίου Ν, Ιωνίας (Ν. Αττικής). . 1 
Κατηγοριοποίηση, καθορισμός ορίων και όρων και περιορισμών δό¬ 
μησης στους οικισμούς: Ασημοχώρι, Βούρμπιανη και Πυρσό- 


γιαννη. Νομού Ιωαννίνων. 2 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 40456/2006 (1) 


Τροποποίηση του ρυμοτομικού σχεδίου Ν. Ιωνίας (Ν. Αττικής). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν. Δ/τος της 17.7.1923 όπως μεταγενέστερα 
τροποποιήθηκαν και συμπληρώθηκαν και ειδικότερα τα άρθρα 3, 9 και 
70. 

2. Τις διατάξεις του Ν. 1647/86 (ΦΕΚ 141/Α) και ειδικότερα το 
άρθρο 12 (παρ. 5). 

3. Τις διατάξεις του Ν. 1558/85 (ΦΕΚ 137/Α) και ειδικότερα το 


άρθρο 23 παρ. 1. 

4. Τις υπ’ αριθ. 295/1982 και 298/1986 γνωμοδοτήσεις του δη¬ 
μοτικού συμβουλίου Νέας Ιωνίας. 

5. Τις υπ’ αριθ. 173/82, 360/86 και 128/87 γνωμοδοτήσεις του 
Κεντρικού Συμβουλίου Χωροταξίας, Οικισμού και Περιβάλλοντος, 
αποφασίζουμε: 

1) Εγκρίνεται η τροποποίηση του ρυμοτομικού σχεδίου Νέας Ιωνίας 
(Ν. Αττικής) στο υπ’ αριθ. 217 οικοδομικό τετράγωνο μεταξύ των οδών 
Νοταρά και Αλαμάνας με τη δημιουργία πεζοδρόμου εντός αυτού, όπως 
φαίνεται στο χρωματισμένο σχετικό πρωτότυπο διάγραμμα σε κλίμακα 
1:500 που θεωρήθηκε από τον Προϊστάμενο της Δ/νσης Πολεοδομι- 
κών Εφαρμογών με την υπ’ αριθ. 40456/1987 πράξη του που συνο¬ 
πτικό του αντίτυπο δημοσιεύεται με την παρούσα απόφαση. 

2) Στην πρόσοψη των οικοπέδων οικοδομημένων ή μη, που βρίσκο¬ 
νται στο κατά το προηγούμενο άρθρο δημιουργούμενο πεζόδρομο, επι¬ 
βάλλεται προκήπιο πλάτους δύο και μισό (2,5) μέτρα όπως φαίνεται στο 
ίδιο διάγραμμα. 

3) Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Αθήνα, 25 Ιουνίου 1987 

Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 

ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. οιχ. ΕΠΑ 642 (2) 

Κατηγοριοποίηση, καθορισμός ορίων και όρων και περιορισμών δόμη¬ 
σης στους οικισμούς: Ασημοχώρι, Βούρμπιανη και Πυρσόγιαννη, 

Νομού Ιωοιννΐνων. 

Ο ΝΟΜΑΡΧΗΣ ΙΩΑΝΝΙΝΩΝ 
Έχοντας υπόψη: 

1. Τις διατάξεις του Π. Δ/τος 24.4.85 ΦΕΚ 181 Δ'/3.5.85 «περί 
τρόπου καθορισμού ορίων των οικισμών της Χώρας, μέχρι 2.000 κα¬ 
τοίκους, κατηγορίες αυτών και καθορισμός όρων και περιορισμών όρων 
δόμησης» και όπως τροποποιήθηκαν από το Π. Δ/γμα 14.2.87 ΦΕΚ 
133 Δ’. 

2. Τις προτάσεις των ιδιωτών μελετητών Μηχανικών στους οποίους 
ανατέθηκε σχετική μελέτη στα πλαίσια του προγράμματος των ανοι¬ 
κτών πόλεων που αφορούν στην κατηγοριοποίηση και τον προσδιορισμό 
των ορίων των οικισμών Ασημοχωρίου, Βούρμπιανης και Πυρσόγιαν- 
νης. 

3. Τα δελτία αρχιτεκτονικής αναγνώρισης των οικισμών που συ¬ 
μπληρώθηκαν από τους αναφερομένους μελετητές κατά τις υποδείξεις 
των σχετικών προδιαγραφών του ΤΠΕΧΩΔΕ. 

4. Τα πληθυσμιακά στοιχεία της τελευταίας απογραφής του Κράτους 
της ΕΣΤΕ. 

5. Τις αριθ. 27/85, 24/85, και 36/85 αποφάσεις των Κοινοτικών 
Συμβουλίων Ασημοχωρίου, Βούρμπιανης και Πυρσόγιαννης αντί¬ 
στοιχα. 

6. Την 1329/29.4.87 γνωμοδότηση του Δασαρχείου Κόνιτσας με 
την οποία υποδεικνύονται τα τμήματα που πρέπει να εξαιρεθούν των 
ορίων σαν δάση ή δασικές εκτάσεις. 

7. Τις 3/86, 22/86 και 11/87 γνωμοδοτήσεις του Σ. ΧΟΠ του 
Νομού, αποφασίζουμε: 

1. Κατατάσσουμε τους οικισμούς του θέματος στις κατηγορίες: 

α) Ασημοχώρι: Ούτε περιαστικός, ενδιαφέρων, στάσιμος, συνεκτικός 
και μικρός. 

β) Βούρμπιανη: Ούτε περιαστικός, ενδιαφέρων, στάσιμος, συνεκτικός 
και μεσαίος. 

γ) Πυρσόγιαννη: Ούτε περιαστικός, ενδιαφέρων, δυναμικός, συνεκτι¬ 
κός και μεσαίος. 

2. Καθορίζουμε τα όρια των οικισμών του θέματος, όπως αυτά φαί¬ 
νονται στα συνοδευτικά της παρούσας σχεδιαγράμματα σε κλίμ. 
1:5.000 που αποτελούν αναπόσπαστα μέρη της απόφασης αυτής και 
συντάχθηκαν βάσει στοιχείων χαρτών και επιτόπου ελέγχου. 

3. Καθορίζουμε τους ακόλουθους γενικούς και ειδικούς όρους και πε¬ 
ριορισμούς δόμησης. 

Α. Γενικοί όροι δόμησης. 

1. Εντός των ορίων των οικισμών ισχύουν οι γενικοί όροι δόμησης 


που προβλέπονται από τα Π.Δ. 24.4.85 ΦΕΚ 181Δ’ και 14.2.87 
ΦΕΚ 133Δ και αρτιότητα γηπέδου 300 τ.μ. 

2. Καθορίζουμε οικοδομική γραμμή για τα γήπεδα που βρίσκονται 
εντός των ορίων οικισμού Βούρμπιανης που έχουν πρόσωπο στην επαρ¬ 
χιακή οδό, σε απόσταση 10 μ. από τον άξονα της οδού. 

3. Καθορίζουμε οικοδομική γραμμή, για γήπεδα που βρίσκονται 
εντός των ορίων του οικισμού Πυρσόγιαννης και έκτος του συνεκτικού 
τμήματος και έχουν πρόσωπο στην επαρχιακή οδό, σε απόσταση 10 μ. 
από τον άξονα της οδού. 

4. Κατά παρέκκλιση εντός των ορίων των οικισμών θεωρούνται άρ¬ 
τια τα γήπεδα με όποιο εμβαδόν είχαν στις 3.5.85 ημέρα δημοσίευσης 
του από 24.4.85 Π. Δ/τος ΦΕΚ 181 Δ'. 

Β. Ειδικοί όροι δόμησης. 

Για τους οικισμούς της ομάδας αυτής καθορίζουμε τους ειδικούς 
όρους δόμησης που αναγράφονται στην καρτέλα που συνοδεύει την πα¬ 
ρούσα, με τη διευκρίνιση ότι είναι υποχρεωτικοί οι όροι που αναφέρο- 
νται: 

α) Στην κάλυψη οικοδομής με στέγη από κεραμίδια ή πλάκες σε φυ¬ 
σικά χρώματα με μεγίστη κλίση 50% και μέγιστη προεξοχή 0,8 μ. 

β) Υλικά των όψεων της οικοδομής πέτρα, σοβάς - κονίαμα. 

γ) Κάλυψη εξώστη ανοικτού καλυμμένου στέγης με μέγιστο μήκος 
τα 2/3 της όψης και πλάτος ελεύθερο. 

δ) Κατασκευή στηθαίων εξωστών και εξωτερικής σκάλας από πέτρα, 
σοβά - κονίαμα, ξύλο ή σίδηρο. 

ε) Κατασκευή κουφωμάτων από ξύλο. 

Τα υπόλοιπα στοιχεία της καρτέλας είναι δυνητικά για τον ιδιοκτήτη 
ή μελετητή. 

4. Πριν από οποιαδήποτε κατάτμηση οικοπέδων εντός των ορίων 
των οικισμών θα πρέπει να θεωρείται το σχετικό τοπογραφικό διά¬ 
γραμμα από το Πολεοδομικό Γ ραφείο Κόνιτσας ώστε να εξασφαλίζεται: 

α) Η συνέχεια των υπαρχόντων κοινοχρήστων χώρων και η δημιουρ¬ 
γία νέων, σύμφωνα με τα οριζόμενα στις διατάξεις της παρ. 1 του άρ¬ 
θρου 6 του Π. Δ/τος 24.4.85 ΦΕΚ 181Δ' και του Π. Δ/τος 14.2.87 
ΦΕΚ 133Δ' και 

β) Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων των οικισμών. Κατά τα λοιπά ισχύουν τα οριζό¬ 
μενα στο Π. Δ/γμα της 24.4.85 (ΦΕΚ 181Δ/3.5.85) και της 
14.2.87 ΦΕΚ 133 Δ’. 

Η απόφαση αυτή με τα σχεδιαγράμματα οριοθέτησης και την καρ¬ 
τέλα ειδικών όρων δόμησης που τη συνοδεύουν να δημοσιευθεί στην 
Εφημερίδα της Κυβερνήσεως. 

Ιωάννινα, 22 Ιουλίου 1987 
Ο Νομάρχης 
ΔΗΜ. ΟΙΚΟΝΟΜΟΥ 

ΠΟΛΕΟΔΟΜΙΚΗ ΑΝΑΓΝΩΡΙί 
ΖΩΝΕΣ ΚΑΤΑΛΛΗΛΟΤΗΤΑΣ 

ΖΩΝΕΣ ΚΑΤΑΛΛΗΛΟΤΗΤΑΣ 








ΥΤΓΟ ι-ΙΗΜμα 



Υπουργείο Χωροταξίας Οικισμού και Περιβάλλοντος 









